*Dette dokumentet inneholder forklaringer på teknologier som er nye eller forbedret på de nye modellene*

**24,2 megapikslers APS-C-sensor**

EOS 760D og EOS 750D er begge utstyrt med en ny Canon APS-C-sensor på 24,2 megapiksler med ISO 100–12 800, som gir bilder med høy oppløsning og suveren kvalitet. Sensoren gir også lite bildestøy og eksepsjonelt høyt detaljnivå ved fotografering i svakt lys. Lite bildestøy betyr at du kan bruke høyere ISO-hastighet uten av det går utover oppløsningen. Det gjør det også mulig å skrive ut bildene i store formater og beskjære dem for nye utsnitt, uten å forringe kvaliteten.

**Hybrid CMOS AF III**

Canons CMOS-teknologi er utviklet og produsert av Canon for perfekt samspill med Canons egne bildeprosessorer. Canons CMOS-teknologi har kretser for avansert støyreduksjon integrert på hvert pikselpunkt, noe som gir tilnærmet støyfrie bilder. Sammenlignet med CCD-teknologien har Canons CMOS-sensorer lavere strømforbruk og bidrar dermed til at batteriet varer lenger.

EOS 760D og EOS 750D har et nytt system for autofokus, Hybrid CMOS AF III, som gir jevn fokusering når du tar opp filmer i full HD. Dette sikrer at motivene alltid er skarpe, selv når de beveger seg rundt i bildefeltet. Du kan bruke den vribare berøringsskjermen til å dra fokus fra et objekt til et annet og til å følge motivet på en enkel måte. Det anbefales at EOS 760D brukes sammen med Canons STM-objektiver som gir jevn, stille fokusering og filmer i kinokvalitet.